text: Tveir lítlir menn frá Fjallafonn settir út í tún
text: #000001
text: Nógv fólk var samankomið til hátíðarhaldið niðri í Áartúni.
text: #000002
text: Sera stórur áhugi var fyri hátíðarhaldinum í Áartúni, tá standmyndin av áarstovubrøðrunum Hans Andriasi og Janusi varð avdúkað, og sannur veitslurómur var, hóast rættiliga tíðliga á degi (hátíðarhaldið byrjaði kl. 11).
text: #000003
text: Tað var ikki sørt at folk vóru í ólavsøkuhýri, hóast enn eru 10 dagar til ólavsøkan alment verður sett, og nevndi Heðin Mortensen, borgarstjóri, eisini sum tað fyrsta, at ætlanin er at Áartúnið skal verða ein virkin pallur í ólavsøkuni. Hetta sæst eisini aftur í ólavsøkuskránni, sum síðsta hond verður løgd á í løtuni.
text: #000004
text: Tað er Eyðun Eliasen sum hevur staðið fyri at tekna túnið, og tey hava lagt seg eftir at fáa túnið at rigga í útsjónd, men eisini at fáa folk at steðga á, og seta seg niður á stabbarnar. Hugleiða um lívið og tess fasur.
text: #000006
text: Hesa góðu løtuna sum hátíðarhaldið vardi, vísti tað seg sum at børnini beinanvegin tóku túnið til sín, og høvdu hug at seta seg bæði á sokkulin hjá standmyndini, og á kantin til sjálvt túnið – tað bar til hesa løtuna, tí ongin ferðsla var.
text: #000007
text: Túnið tykist rigga væl, og eftir ætlan: børnini hugnaðu sær í góða veðrinum, og smæddust ikki at seta seg mitt fyri, meðan Tórmóður Djurhuus greiddi frá um Áarstovufólkini.
text: #000008
text: Kring túnið er leysir smásteinar – her hevði verið gott samsvar við umhvørvið við træhúsum við flagtekju, um túnið heldur var kringsett av einum grønum geira.
text: #000009
text: Gips inni og bronsa úti.
text: #000010
text: Tað er Beinta Háberg sum hevur latið standmyndina stoypa eftir eini gipsmynd, sum Janus Kamban gjørdi umleið 1980. Gipsmyndin stendur inni í Áarstovu, sum er matstova ið húsast í gamla Vertshúsinum, ella Hotel Djurhuus, sum tað eisini var nevnt.
text: #000011
text: Tey høvdu gjørt nógv burturúr hátíðarhaldinum, m.a. fingu fólk smáar koppar við flógvum røstum kjøti og eplamorli, og høvi var at heilsa uppá bæði býráðslimir, og ikki minst gevaran Beintu Háberg.
text: #000012
text: Beinta Háberg og Ingvør Nolsøe.
text: #000013
text: “Andlit” Bjarna Bjarnasonar á føroyskum
  Ólavsøkuskráin 2012 fæst ókeypis á almennum støðum í Havn
  Tveir lítlir menn frá Fjallafonn settir út í tún
text: #000020
text: Tær lýsingar tit síggja á hesi heimasíðu eru allar gjørdar á Gramar. Endamálið er bæði at royndarkoyra tær, at vísa tær fram, og at lýsarin skal fáa eina eyka sýning.
text: #000022